Pielikums

Talsu novada domes \_.11.2024

lēmumam Nr.\_\_

**Talsu novada pašvaldības kustamās mantas - izcērtamās koksnes nekustamajā īpašumā “Ziedoņi”, Valdgales pagastā, Talsu novadā, kadastra numurs 88920050070,**

**elektroniskās izsoles noteikumi**

**1. Vispārīgie noteikumi**

* 1. Šie noteikumi nosaka kārtību, kādā organizējama Talsu novada pašvaldības (turpmāk – Pašvaldība), reģistrācijas Nr. 90009113532, īpašumā esošās kustamās mantas – augošu koku, kas atrodas nekustamā īpašuma “Ziedoņi”, Valdgales pagastā, Talsu novadā, kadastra numurs 88920050070, zemes vienībā ar kadastra apzīmējumu 88920050070, atsavināšanas procedūra, pārdodot to elektroniskajā izsolē ar augšupejošu soli saskaņā ar Publiskas personas mantas atsavināšanas likumu.
  2. Elektroniskā izsole notiek elektronisko izsoļu vietnē, kas izveidota saskaņā ar Civilprocesa likuma 605.1 pantu. Izsoles izziņošana un visas procesuālās darbības saistītā ar elektronisko izsoli notiek saskaņā ar šiem noteikumiem un Publiskas personas mantas atsavināšanas likumu.
  3. Elektronisko izsoli organizē un vada Pašvaldības mantas iznomāšanas un atsavināšanas komisija (turpmāk – Komisija).
  4. Atsavināšanas metode – pārdošana izsolē.
  5. Atsavināšanas paņēmiens – pirmā elektroniskā izsole ar augšupejošu soli.
  6. Kustamā manta - augošu koku cirsma, kas atrodas nekustamā īpašuma “Ziedoņi”, Valdgales pagastā, Talsu novadā, kadastra numurs 88920050070, sastāvā ietilpstošās zemes vienībā ar kadastra apzīmējumu 88920050070:
     1. 1.kvartāla 30.nogabalā:
        1. cirtes veids – kailcirte;
        2. platība – 5.00 ha;
        3. izcērtamo koku skaits – 2498;
        4. pārdodamās koksnes krāja – 1538,17 m3;
     2. 1. kvartāla 32. nogabalā:
        1. cirtes veids – kailcirte;
        2. platība – 0,50 ha;
        3. izcērtamo koku skaits – 508;
        4. pārdodamās koksnes krāja 269,66m³.
  7. Kustamās mantas izsoles nosacītā sākuma cena – **102 421,72 EUR** (viens simts divi tūkstoši četri simti divdesmit viens *euro,* 72 centi), Pievienotās vērtības nodokli piemērot atbilstoši Pievienotās vērtības nodokļa likuma 141.panta nosacījumiem.
  8. Nodrošinājuma nauda – 10% (desmit procenti) no nosacītās sākuma cenas 10 242,17 EUR (desmit tūkstoši divi simti četrdesmit divi *euro,* 17 centi) ieskaitāmi Pašvaldības kontā Nr. LV39TREL9802560031000, Valsts kase, maksājuma mērķī norādot “Ziedoņi”, Valdgales pagastā, Talsu novadā, cirsmas izsoles nodrošinājums”.

Nodrošinājums uzskatāms par iesniegtu, ja attiecīgā naudas summa ieskaitīta norādītajā kredītiestādes kontā.

* 1. Līguma izpildes nodrošinājuma nauda – **1000,00 EUR** **(viens tūkstotis *euro,* 00 centi)** ieskaitāmi Pašvaldības kontā: Nr. LV39TREL9802560031000, Valsts kase, maksājuma mērķī norādot “”Ziedoņi”, Valdgales pagastā, Talsu novadā, līguma izpildes nodrošinājums”. Nodrošinājums uzskatāms par iesniegtu, ja attiecīgā naudas summa ieskaitīta norādītajā kredītiestādes kontā.
  2. Izsoles reģistrācijas maksa jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.
  3. Ja pretendents nav iemaksājis drošības naudu, izsoles reģistrācijas maksu un līguma izpildes nodrošinājuma naudu, tas pie elektroniskās izsoles netiek pielaists.
  4. Pārsolīšanas summu jeb izsoles solis – **3000,00 EUR (trīs tūkstoši *euro,* 00 centi).**
  5. Kustamās mantas nosolītājs iegūst īpašumā cirsmas izstrādes tiesības.
  6. Kustamās mantas – augošo koku izciršana, izvešana un nekustamā īpašuma sakārtošana veicama 12 mēnešu laikā no līguma noslēgšanas dienas.
  7. Informācija (sludinājums) par elektronisko izsoli tiek publicēta Latvijas Republikas oficiālajā izdevumā “Latvijas vēstnesis”, pašvaldības tīmekļvietnē [www.talsunovads.lv](http://www.talsunovads.lv) sadaļā “Izsoles” un elektronisko izsoļu vietnē <https://izsoles.ta.gov.lv>.
  8. Ar izsoles noteikumiem var iepazīties pašvaldības tīmekļvietnē [www.talsunovads.lv](http://www.talsunovads.lv) sadaļā “Izsoles” un elektronisko izsoļu vietnē <https://izsoles.ta.gov.lv>.
  9. Kustamo mantu - augošu koku cirsmu, kas atrodas nekustamā īpašuma “Ziedoņi”, Valdgales pagastā, Talsu novadā, kadastra numurs 88920050070, zemes vienībā ar kadastra apzīmējumu 88920050070, klātienē iespējams apskatīt, iepriekš sazinoties ar Pašvaldības Īpašumu un vides aizsardzības nodaļas Īpašumu pārvaldības daļas vides speciālists meža jomā Raivi Jekumu, mobilais tālrunis: 20289882, e-pasts: [raivis.jekums@talsi.lv](mailto:raivis.jekums@talsi.lv)
  10. Starp izsoles dalībniekiem aizliegta vienošanās, kas varētu ietekmēt elektroniskās izsoles rezultātus un gaitu.
  11. Ar līgumā par izcērtamās koksnes pārdošanu norādītās maksas pilnīgu samaksu, Pircējs iegūst apmaksāto cirsmu koku izstrādi – 12 mēneši. Pēc šī termiņa beigām Pircējs zaudē tiesības veikt koku izstrādi un kokmateriālu izvešanu no cirsmas.

**2. Kustamās mantas raksturojums**

Augošu koku cirsma, kas atrodas nekustamā īpašuma “Ziedoņi”, Valdgales pagastā, Talsu novadā, kadastra numurs 88920050070, zemes vienībā ar kadastra apzīmējumu 88920050070, izvērsts apraksts izsoles noteikumu 1.pielikumā.

**3. Elektroniskās izsoles dalībnieki**

3.1. Par izsoles dalībnieku var būt jebkura fiziska vai juridiska persona, kura, saskaņā ar spēkā esošajiem normatīvajiem aktiem var iegūt īpašumā atsavināmo īpašumu, un kura izsoles pretendentu reģistrācijas termiņā ir iemaksājusi šo noteikumu 1.6. un 1.7.punktā norādīto nodrošinājumu un autorizēta dalībai izsolē, un kurai nav Valsts ieņēmuma dienesta administrēto nodokļu (nodevu) parādu Latvijas Republikā, vai valstī, kurā tā reģistrēta, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR, kā arī nav maksājumu (nodokļu, nomas maksājumu, u.c.) parādu pret Pašvaldību.

3.2. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

**4. Izsoles pretendentu reģistrēšana izsoļu dalībnieku reģistrā**

4.1. Pretendentu reģistrācija izsoļu dalībnieku reģistrācijā notiek no **2024. gada 16.decembra plkst. 13:00 līdz 2025.gada 5.janvāra plkst. 23:59** elektronisko izsoļu vietnē <https://izsoles.ta.gov.lv> pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis”.

4.2. Izsoles pretendenti – fiziska vai juridiska persona, kuras vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

4.2.1. Fiziska persona:

4.2.1.1. vārdu, uzvārdu;

4.2.1.2. personas kodu;

4.2.1.3. personas deklarētās dzīvesvietas adresi;

4.2.1.4. kontaktadresi;

4.2.1.5. personu apliecinoša dokumenta veidu un numuru;

4.2.1.6. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

4.2.1.7. personas papildu kontaktinformāciju – elektroniskā pasta adresi un tālruņa numuru;

4.2.2. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par pārstāvamo personu:

4.2.2.1. pārstāvamās personas veidu;

4.2.2.2. vārdu, uzvārdu fiziskai personai vai nosaukumu juridiskai personai;

4.2.2.3. personas kodu fiziskai personai vai reģistrācijas numuru juridiskai personai;

4.2.2.4. kontaktadresi;

4.2.2.5. personu apliecinoša dokumenta veidu un numuru fiziskai personai;

4.2.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.2.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

4.2.2.8. attiecīgās lēmējinstitūcijas lēmumu par nekustamā īpašuma iegādi juridiskajai personai.

4.3. Reģistrējoties izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu patiesumu.

4.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.

4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.9. Izsoles pretendents netiek reģistrēts, ja:

4.9.1. nav vēl iestājies vai ir beidzies pretendentu reģistrācijas termiņš;

4.9.2. ja nav norādīta visa šo noteikumu 4.2.1.apakšpunktā vai 4.2.2.apakšpunktā minētā informācija vai nav veikti visi šo noteikumu 1.6., 1.7. un 1.8.punktā noteiktie maksājumi, vai noteikumu 1.6., 1.7. un 1.8.punktos noteiktos maksājumus veikusi persona, kura nav izsoles dalībnieks;

4.9.3. konstatēts, ka pretendentam ir izsoles noteikumu 3.1.punktā noteiktās parādsaistības;

4.9.4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.

4.10.Izsoles rīkotāji nav tiesīgi sniegt informāciju pretendentiem par citiem izsoles pretendentiem.

**5. Elektroniskās izsoles norise**

5.1. Izsole sākas elektronisko izsoļu vietnē <https://izsoles.ta.gov.lv> **2024.gada 16.decembrī** **plkst. 13.00** un noslēdzas **2025.gada 15.janvārī plkst. 13.00.**

5.2.. Izsolei autorizētie dalībnieki drīkst izdarīt solījumus visā izsoles norises laikā.

5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13.00.

5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

5.8. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, Komisija ir tiesīga veikt pārbaudi, lai noskaidrotu vai attiecībā uz izsoles uzvarētāju - fizisko personu, juridisko personu, tās valdes vai padomes locekli, patieso labumu guvēju, pārstāvēttiesīgo personu vai prokūristu vai personu, kura ir pilnvarota pārstāvēt izsoles uzvarētāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja attiecībā uz izsoles uzvarētāju ir noteiktas iepriekš minētās sankcijas, kas paredz civiltiesiskus ierobežojumus attiecībā uz ķermenisku un bezķermenisku lietu (tajā skaitā nekustamā īpašuma) iegūšanu vai atsavināšanu, izsoles uzvarētājs zaudē izsoles rezultātā iegūtās tiesības iegādāties nekustamo īpašumu. Šādā gadījumā Komisija ir tiesīga piedāvāt iegūt īpašumā izsoles objektu tam izsoles dalībniekam, kurš solījis nākamo augstāko cenu par izsoles objektu un viņa solītā cena uzskatāma par nosolīto cenu.

**6. Izsoles rezultātu apstiprināšana un norēķinu kārtība**

6.1. Komisijas priekšsēdētājs apstiprina izsoles aktu 7 (septiņu) dienu laikā pēc izsoles slēgšanas.

6.2. Izsoles dalībnieks, kurš nosolījis Kustamo mantu, 10 (desmit) darba dienu laikā noslēdz pirkuma līgumu par nosolīto augstāko cenu.

6.3.Izsoles dalībniekam, kurš nosolījis augstāko cenu, 10 (desmit) darba dienu laikā pēc pirkuma līguma noslēgšanas dienas, jāveic atlikušais maksājums.

6.4.Visi norēķini tiek veikti ar pārskaitījumu Talsu novada pašvaldības kontā: Nr. LV39TREL9802560031000, Valsts kase, ar atzīmi “”Ziedoņi”, Valdgales pagastā, Talsu novadā, cirsmas izsole”.

6.5.Ja izsoles dalībnieks 6.4. punktā noteiktajā termiņā nav norēķinājies par Kustamo mantu šajos noteikumos minētajā kārtībā, viņš zaudē tiesības uz nosolīto Kustamo mantu un tam netiek atmaksāta noteikumu1.7.punktā noteiktā līguma izpildes nodrošinājuma nauda – **1000,00 EUR (viens tūkstotis *euro,* 00 centi)** apmērā.

6.6. Ja izsoles dalībnieks, kurš nosolījis augstāko cenu, noslēdzis Kustamās mantas pirkuma līgumu un samaksājis visu līgumā noteikto pirkuma maksu, noteikumu noteikumu1.7.punktā noteiktā līguma izpildes nodrošinājuma nauda 1000,00 EUR (viens tūkstotis *euro*, 00 centi) apmērā tiek ieturēts līdz pilnīgai līguma saistību izpildei. Pēc līguma saistību pieņemšanas – nodošanas akta parakstīšanas līguma izpildes nodrošinājuma nauda 10 (desmit) darba dienu laikā tiek atgriezta Kustamās mantas pircēja to pārskaitot un pircēja norādīto bankas kontu bezskaidras naudas pārskaitījuma veidā. Ja Pašvaldība, pieņemot līguma saistību izpildi konstatē, ka Kustamās mantas pircējs nav sakārtojis, piemēram piebraucamo ceļu pie Nekustamā īpašuma, Pašvaldība var izlietot noteikumu 1.7.punktā noteikto līguma izpildes nodrošinājuma naudu piebraucamā ceļa, u.tml. darbu veikšanai pēc līguma izpildes.

6.6.Gadījumi, kuros iespējama noteikumu 6.3.punktā norādītā samaksas termiņa pagarināšana, nav paredzēti.

6.7.Kustamās mantas nosolītājs iegūst īpašumā cirsmas izstrādes tiesības ar brīdi, kad samaksāta visa līgumā noteiktā pirkuma summa.

**7. Nenotikušās izsoles**

7.1. Izsoles komisija pieņem lēmumu par izsoles atzīšanu par nenotikušu:

7.1.1. ja uz izsoli nav autorizējies neviens izsoles dalībnieks;

7.1.2. ja izsoles bijusi izziņota pārkāpjot šos noteikumus vai Publiskas personas mantas atsavināšanas likumu;

7.1.3. ja tiek noskaidrots, ka tiek nepamatoti noraidīta kāda dalībnieka piedalīšanās izsolē vai nepamatoti noraidīts kāds pārsolījums;

7.1.4. ja neviens izsoles dalībnieks nav pārsolījis izsoles sākumcenu;

7.1.5. ja vienīgais izsoles dalībnieks, kurš nosolījis kustamo mantu, nav noslēdzis izsolāmās Kustamās mantas pirkuma līgumu;

7.1.6. ja neviens no izsoles dalībniekiem, kuri atzīti par nosolītāju, neslēdz izsolāmās Kustamās mantas pirkuma līgumu;

7.1.7. ja izsolāmo Kustamo mantu nopirkusi persona, kurai nav bijušas tiesības piedalīties izsolē.

Pielikumā:

1. Cirsmas novērtējums;
2. Līguma projekts.

Domes priekšsēdētājs A. Āboliņš