

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.11.2024. Nr. \_\_\_\_\_

**Par cirsmas izstrādes tiesību nekustamajā īpašumā “Mūrnieku mežs”,**

**Balgales pagastā, Talsu novadā, otrās izsoles noteikumu apstiprināšanu**

Ar Talsu novada domes 2024.gada 29.augusta lēmumu Nr.292 “Par cirsmas izstrādes tiesību nekustamajā īpašumā “Mūrnieku mežs”, Balgales pagastā, Talsu novadā, nodošanu atsavināšanai” (turpmāk – Lēmums) nolemts nodot atsavināšanai, piemērojot atsavināšanas veidu – pārdošanu elektroniskā izsolē ar augšupejošu soli, cirsmas izstrādes tiesību nekustamā īpašuma “Mūrnieku mežs”, Balgales pagastā, Talsu novadā, kadastra numurs 88460040046, sastāvā ietilpstošās zemes vienībā ar kadastra apzīmējumu 88460040046, cirsmas izstrādes tiesības nosacīto cenu un elektroniskās izsoles sākumcenu nosakot 64 097,76 EUR (sešdesmit četri tūkstoši deviņdesmit septiņi *euro*, 76 centi), pārsolīšanas summu jeb soli – 1000,00 EUR (viens tūkstotis *euro,* 00 centi) un apstiprināt cirsmas izstrādes tiesības izsoles noteikumus (turpmāk – Izsoles noteikumi).

Saskaņā ar Lēmumu no 2024. gada 9. septembra līdz 2024. gada 9.oktobrim elektronisko izsoļu vietnē norisinājās cirsmas izstrādes tiesību nekustamā īpašuma “Mūrnieku mežs”, Balgales pagastā, Talsu novadā, kadastra numurs 88460040046, sastāvā ietilpstošās zemes vienībā ar kadastra apzīmējumu 88460040046, izsole. Līdz izsoles noteikumos noteiktajam izsoles dalībnieku pieteikumu iesniegšanas termiņam – 2024.gada 29.septembrim, neviens pieteikums dalībai izsolē netika iesniegts.

Saskaņā ar Publiskas personas mantas iznomāšanas un atsavināšanas likuma (turpmāk – Likums) 32.panta ceturto daļu, ja kustamās mantas pirmā izsole ir nesekmīga, institūcija, kas organizē mantas pārdošanu, var ierosināt citu šajā likumā paredzēto atsavināšanas veidu.

Talsu novada pašvaldības mantas iznomāšanas un atsavināšanas komisija 2024.gada 7.novembrī nolēma ieteikt rīkot atkārtotu elektronisko izsoli ar augšupejošu soli, nepiemērojot citu Likumā paredzēto atsavināšanas veidu un sākumcenu nosakot atbilstoši Lēmumā noteiktajai sākumcenai.

Pamatojoties uz Pašvaldību likuma 10.panta pirmās daļas 21.punktu, 73. panta ceturto daļu, Publiskas personas mantas atsavināšanas likuma 3. panta pirmo daļu, 6. panta otro daļu, 10.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Finanšu komitejas 2024.gada 20.novembra atzinumu, Talsu novada pašvaldības mantas iznomāšanas un atsavināšanas komisijas 2024.gada 7.novembra lēmumu,

**Talsu novada pašvaldības dome nolemj :**

1. Atzīt par nenotikušu cirsmas izstrādes tiesību nekustamā īpašuma “Mūrnieku mežs”, Balgales pagastā, Talsu novadā, kadastra numurs 88460040046, sastāvā ietilpstošās zemes vienībā ar kadastra apzīmējumu 88460040046 (turpmāk – Cirsmas izstrādes tiesība), pirmo elektronisko izsoli.
2. Apstiprināt atkārtotus elektroniskās izsoles noteikumus “Talsu novada pašvaldības kustamās mantas - izcērtamās koksnes nekustamajā īpašumā “Mūrnieku mežs”, Balgales pagastā, Talsu novadā, kadastra numurs 88460040046, atkārtoti elektroniskās izsoles noteikumi” (pielikumā).
3. Noteikt atkārtotas Cirsmas izstrādes tiesību nosacīto cenu un elektroniskās izsoles sākumcenu 64 097,76 EUR (sešdesmit četri tūkstoši deviņdesmit septiņi *euro*, 76 centi), pārsolīšanas summu jeb soli – 1000,00 EUR (viens tūkstotis *euro,* 00 centi).
4. Lēmumu var pārsūdzēt viena mēneša laikā no tā spēkā stāšanās brīža Administratīvās rajona tiesas Liepājas tiesu namā (pasta adrese – Lielajā ielā 4, Liepājā, LV – 3401).

Domes priekšsēdētājs A. Āboliņš

Tabulēvica 20215090

[diana.tabulevica@talsi.lv](mailto:diana.tabulevica@talsi.lv)

Lēmumu nosūtīt:

1. Juridiskā, iepirkumu un kapitālsabiedrību uzraudzības departamentam;
2. Finanšu un grāmatvedības departamenta;
3. Nekustamo īpašumu un vides aizsardzības departamentam;
4. Laucienes apvienības pārvaldei.