

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

**LĒMUMS**

(PROTOKOLS Nr.\_\_, \_\_.punkts)

Talsos

\_\_.11.2024. Nr. \_\_\_\_\_

**Par publiskās privātās partnerības projekta “Multifunkcionālā sporta un rekreācijas kompleksa būvniecība Talsu novadā” iepirkuma procedūras “Publiskās un privātās partnerības iepirkuma procedūras dokumentācijas izstrādes norises atbalsta pasākumi” pārtraukšanu**

Ar Talsu novada domes (turpmāk – Dome) 2022.gada 29.septembra lēmumu Nr.406 “Par publiskās privātās partnerības projekta “Multifunkcionālā sporta un rekreācijas kompleksa būvniecība Talsu novadā” iepirkumu procedūru” nolemts sagatavot un līdz 2022.gada 30.novembrim izsludināt juridisko un finanšu konsultanta pakalpojumu iepirkumu, kas nodrošinātu Publiskās un privātās partnerības iepirkuma procedūras veikšanu projekta “Multifunkcionālā sporta un rekreācijas kompleksa izveide Talsu novadā” īstenošanai, saskaņā ar Darba uzdevumu un Līguma projektu par pakalpojumu sniegšanu.

Talsu novada pašvaldība (turpmāk – Pašvaldība) 2023.gada 28.februārī noslēdza uzņēmuma līgumu Nr.TNPCA/23/9-29/11/UL par eksperta pakalpojumu sniegšanu iepirkuma sagatavošanai “Multifunkcionālais sporta un rekreācijas komplekss Talsos, Talsu novadā” projekta īstenošanai publiskās un privātās partnerības ietvaros.

Pašvaldība 2023.gada 28.aprīlī izsludināja apspriedi ar piegādātājiem plānotajai iepirkumu procedūrai “Publiskās un privātās partnerības iepirkuma procedūras dokumentācijas izstrādes norises atbalsta pasākumi” (Iepirkuma identifikācijas Nr. TNP 2023/39 AP, apspriedes termiņš 2023.gada 17.maijs).

Pašvaldība 2023.gada 12.decembrī izsludināja atklātu konkursu “Publiskās un privātās partnerības iepirkuma procedūras dokumentācijas izstrādes un norises atbalsta pakalpojumi” (Iepirkuma identifikācijas Nr.TNP 2023/39), piedāvājuma iesniegšanas termiņš - 2024.gada 15.janvāris, pēc ieinteresēto piegādātāju iesniegtajiem jautājumiem piedāvājumu iesniegšanas termiņš pagarināts līdz 2024.gada 6.februārim.

Pašvaldībā 2024.gada 6.februārī noslēdzās iepirkums, tika saņemts viens piedāvājums – SIA “Deloitte Latvia” par līguma summu 305 000,00 EUR bez pievienotās vērtības nodokļa (turpmāk – PVN). Pašvaldības iepirkumu komisija informēja, ka pretendenta piedāvājums ir izvērtēts un atbilst prasībām kādas bija izvirzītas iepirkuma nolikumā un tehniskajā specifikācijā. Lai iepirkumu komisija varētu pieņemt lēmumu par līguma slēgšanas tiesību piešķiršanu, iepirkumu komisijai jāpārliecinās (jāgūst pārliecība), ka Pašvaldības budžetā ir plānots finansējums projekta realizācijai. Pašvaldības 2024.gada budžetā finansējums nav paredzēts.

Saskaņā ar Talsu novada Attīstības programmas 2022. – 2028.gadam ilgtermiņa mērķa SM1 “Izglītota, aktīva un radoša sabiedrība” vidēja termiņa prioritātes VTP2 “Radoša, enerģiska un veselīga sabiedrība” rīcības virziena RV5 “Sports un aktīvā atpūta” uzdevuma U15. “Pilnveidot sporta un aktīvās atpūtas infrastruktūru un materiāli tehnisko bāzi” rīcību R15.1. “Attīstīt novada sporta bāžu un vietu infrastruktūru”, pasākumu Nr.20 “Multifunkcionālā sporta un rekreācijas centra izbūve Talsos” iekļauta Investīciju plānā 2024. – 2026.gadam.

Ņemot vērā, ka projekta “Multifunkcionālā sporta un rekreācijas kompleksa būvniecība Talsu novadā” finansēšanas iespējas ir neskaidras, pamatojoties uz Pašvaldību likuma 10.panta pirmās daļa 1.teikumu, Finanšu komitejas 2024.gada 20.novembra atzinumu,

**Talsu novada pašvaldības dome nolemj:**

Izbeigt projekta “Multifunkcionālā sporta un rekreācijas kompleksa būvniecība Talsu novadā” iepirkumu “Publiskās un privātās partnerības iepirkuma procedūras dokumentācijas izstrādes un norises atbalsta pakalpojumi” iepirkumu identifikācijas Nr. TNP 2023/39.

Domes priekšsēdētājs A. Āboliņš

Skadiņa 20289883

[laine.skadina@talsi.lv](mailto:laine.skadina@talsi.lv)

Lēmumu nosūtīt:

1. Attīstības plānošanas, projektu vadības un tūrisma departamentam;
2. Juridiskajam, iepirkumu un kapitālsabiedrību uzraudzības departamentam.