

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.11.2024. Nr. \_\_\_\_\_

**Par piedalīšanos Centrālās finanšu un līgumu aģentūras izsludinātajā projektu konkursā ar projektu “Infrastruktūras izveide uzņēmējdarbības attīstībai Talsu pilsētā”**

Talsu novada pašvaldībā (turpmāk – Pašvaldība) 2024. gada 9. maijā saņemts Centrālās finanšu līguma aģentūras (turpmāk – CFLA) uzaicinājums iesniegt projekta iesniegumu Eiropas Reģionālās attīstības fonda 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” pirmajā projektu iesniegumu atlases kārtā.

Saskaņā ar Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021. -2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” (turpmāk – MK noteikumi Nr.55) 14.1. apakšpunktu, pasākuma pirmajai atlases kārtai plānotais un pieejamais kopējais finansējums – 46 980 000,00 EUR (četrdesmit seši miljoni deviņi simti astoņdesmit tūkstoši *euro*, 00 centi). Tai skaitā saskaņā ar MK noteikumu Nr.55 14.1.2. apakšpunktu - Kurzemes plānošanas reģionam pieejamais Eiropas Reģionālās attīstības fonda (turpmāk – ERAF) finansējums – 8 026 533,00 EUR (astoņi miljoni divdesmit seši tūkstoši pieci simti trīsdesmit trīs *euro*, 00 centi) un nacionālais līdzfinansējums ne mazāks kā 1 416 447,00 EUR (viens miljons četri simti sešpadsmit tūkstoši četri simti četrdesmit četri *euro*, 00 centi). Pašvaldības projektam pieejamais maksimāli plānotais ERAF finansējums ir 422 450,00 EUR (četri simti divdesmit divi tūkstoši četri simti piecdesmit *euro*, 00 centi). Projekta īstenošanai pieejams avanss 50% apmērā no ERAF finansējuma, tas ir, 211 225,00 EUR (divi simti vienpadsmit tūkstoši divi simti divdesmit pieci *euro*, 00 centi).

Saskaņā ar MK noteikumu Nr.55 21. punktu, projekta iesnieguma maksimālais attiecināmais ERAF finansējuma apmērs nepārsniedz 85 procentus no projekta iesnieguma attiecināmo izmaksu summas.

Projekta iesnieguma iesniegšanas termiņš ir līdz 2024. gada 30. decembrim. Projektu īsteno līdz 2029. gada 31. decembrim. Projektu plānots īstenot līdz 2026. gada 30. novembrim.

Saskaņā ar Vides aizsardzības un reģionālās attīstības ministrijas 2024. gada 9. aprīļa vēstulē Nr. 1-13/2175 “Saskaņojums Kurzemes plānošanas reģiona attīstības programmā 2021. – 2027. gadam iekļautajām projektu idejām Eiropas Savienības fondu 5.1.1.1. pasākuma pirmās atlases kārtas ietvaros” norādīto, projektā sasniedzamās minimālās rezultātu rādītāju vērtības ir:

1. darba algu fonda pieaugums privātajos komersantos – 211 225,00 EUR;
2. komersantu privātās nefinanšu investīcijas `nemateriālajos ieguldījumos un pamatlīdzekļos – 281 648,00 EUR;
3. komersantu skaits, kuri guvuši labumu no attīstītās publiskās infrastruktūras – 1.

Pašvaldības projekta “Infrastruktūras izveide uzņēmējdarbības attīstībai Talsu pilsētā” ietvaros plānots: pārbūvēt Eksporta ielu apmēram 230 m garumā, atjaunot esošās un izbūvēt jaunas nobrauktuves, ielas galā paredzēts izbūvēt apgriešanās vietu, izbūvēt automašīnas stāvvietas, uzstādītas jaunas ceļazīmes, veikt apzaļumošanu.

Projekta kopējās attiecināmās izmaksas plānotas līdz 497 000,00 EUR (četri simti deviņdesmit septiņi tūkstoši *euro*, 00 centi), ieskaitot pievienotās vērtības nodokli (turpmāk – PVN), no tām 422 450,00 EUR (četri simti divdesmit divi tūkstoši četri simti piecdesmit *euro*, 00 centi) ir ERAF finansējums. Izmaksu un ieguvumu analīzes izstrādes izmaksas saskaņā ar 2024. gada 6. novembra Pakalpojuma līgumu Nr. TNPCP/24/9-23/590/L *par projekta “Infrastruktūras izveide uzņēmējdarbības attīstībai Talsu pilsētā” izmaksu un ieguvuma analīzi* ir 1 808,95 EUR (viens tūkstotis astoņi simti astoņi *euro*, 95 centi), būvdarbu izmaksas saskaņā ar kontroltāmi 487 268,38 EUR (četri simti astoņdesmit septiņi tūkstoši divi simti sešdesmit astoņi *euro*, 38 centi), ieskaitot PVN, būvuzraudzības izmaksas plānotas līdz 7 922,67 EUR (septiņi tūkstoši deviņi simti divdesmit divi *euro*, 67 centi), ieskaitot PVN.

Saskaņā ar Talsu novada pašvaldības Attīstības programmas 2022.-2028. gadam Ilgtermiņa mērķa SM2 “Ilgtspējīga un daudzveidīga vide un mobilitāte”, vidējā termiņa prioritāte VTP3 “Mājoklis, vide un mobilitāte”, rīcības virziena RV15 “Mobilitāte un transporta infrastruktūra”, uzdevuma U38. “Pilnveidot satiksmes un saistīto infrastruktūru drošības un sasniedzamības uzlabošanai” un U41 “Attīstīt uzņēmējdarbību sekmējošo infrastruktūru un pakalpojumus”, rīcībām R38.1. “Attīstīt novada autoceļu un ielu tīklu” un R41.1. “Attīstīt uzņēmējdarbībai nozīmīgus autoceļus” pamatojoties uz Pašvaldību likuma 4. panta 1. daļas 2. un 12. punktu, Attīstības komitejas 2024. gada 12. novembra atzinumu, Finanšu komitejas 2024. gada 20. novembra atzinumu,

**Talsu novada pašvaldības dome nolemj:**

1. Piedalīties Eiropas Reģionālās attīstības fonda 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” pirmajā projektu iesniegumu atlases kārtā ar projektu “Infrastruktūras izveide uzņēmējdarbības attīstībai Talsu pilsētā” (turpmāk – Projekts) par kopējo summu līdz 497 000,00 EUR (četri simti deviņdesmit septiņi tūkstoši *euro*, 00 centi), ieskaitot pievienotās vērtības nodokli.
2. Nodrošināt Projekta priekšfinansējumu līdz 285 775,00 EUR (divi simti astoņdesmit pieci tūkstoši septiņi simti septiņdesmit pieci *euro*, 00 centi), tai skaitā Talsu novada pašvaldības līdzfinansējumu 74 550,00 EUR (septiņdesmit četri tūkstoši pieci simti piecdesmit *euro*, 00 centi) apmērā, ņemot aizņēmumu Valsts Kasē.
3. Gadījumā, ja Valsts kases aizņēmums netiks piešķirts Projektā paredzētajā apjomā, finansējuma daļu, par kuru netiks saņemts Valsts kases aizdevums, tiks finansēta no Talsu novada pašvaldības 2025. un 2026. gada budžeta līdzekļiem, kas nav saistīti ar aizņēmuma līdzekļiem un Eiropas Savienības fondiem.

Domes priekšsēdētājs A. Āboliņš

Lībeka 20289899

[ina.libeka@talsi.lv](mailto:ina.libeka@talsi.lv)

Lēmumu nosūtīt:

1. Finanšu un grāmatvedības departamentam;
2. Attīstības plānošanas, projektu vadības un tūrisma departamentam;
3. Talsu pilsētas pārvaldei.