

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.11.2024. Nr. \_\_\_\_\_

**Par piedalīšanos EJZAF projektu konkursā “Publiskās infrastruktūras uzlabošana pie Kolkas tautas nama”**

Biedrība “Ziemeļkurzemes biznesa asociācija” ir izsludinājusi atklāta konkursa projektu iesniegumu pieņemšanas 4. kārtu Eiropas jūrlietu, zvejniecības un akvakultūras fonda (EJZAF) pasākumā “Sabiedrības virzītas vietējās attīstības stratēģiju īstenošana” (U31421).

Projekta “Publiskās infrastruktūra uzlabošana pie Kolkas tautas nama” (turpmāk – Projekts) iesniegumu plānots iesniegt rīcībā EJZAF 3 “Vides resursu līdzsvarota izmantošana un piekrastes dabas vērtību saglabāšana”. Projektu iesniegšanas termiņš - 2024. gada 26. novembris.

Projekta mērķis ir nodrošināt kvalitatīvu un drošu piekļuvi piekrastes objektam – Kolkas tautas namam, mazinot antropogēno slodzi uz vidi.

Projekta ietvaros paredzēts pārbūvēt pie Kolkas tautas nama esošo auto stāvlaukumu 1850 m2 platībā un labiekārtot tam pieguļošo teritoriju.

Projektu 4. kārtas kopējais finansējums ir 1 405 959,44 EUR (viens miljons četri simti pieci tūkstoši deviņi simti piecdesmit deviņi *euro*, 44 centi), savukārt, rīcības EJZAF 3 atbalsta apmērs ir 974 138,60 EUR (deviņi simti septiņdesmit četri tūkstoši viens simts trīsdesmit astoņi *euro*, 60 centi). Maksimālā attiecināmo izmaksu summa pašvaldībai vienam projektam – 650 000,00 EUR (seši simti piecdesmit tūkstoši *euro*, 00 centi), atbalsta intensitāte 90% (deviņdesmit procenti).

Projekta kopējās izmaksas, ieskaitot pievienotās vērtības nodokli, ir līdz 425 070,00 EUR (četri simti divdesmit pieci tūkstoši septiņdesmit *euro*, 00 centi), kuras ir arī Projektā attiecināmās izmaksas. Publiskais finansējums ir līdz 382 563,00 EUR (trīs simti astoņdesmit divi tūkstoši pieci simti sešdesmit trīs *euro*, 00 centi), Talsu novada pašvaldības (turpmāk – Pašvaldība) līdzfinansējums ir līdz 42 507,00 EUR (četrdesmit divi tūkstoši pieci simti septiņi *euro,* 00 centi). Projekta īstenošanai pieejams avanss līdz 25% (divdesmit pieci procenti) no publiskajām izmaksām, t.i., 95 640,75 EUR (deviņdesmit pieci tūkstoši seši simti četrdesmit *euro,* 75 centi)*.*

Saskaņā ar Pašvaldības Attīstības programmas 2022.-2028. gadam Ilgtermiņa mērķa SM2 “Ilgtspējīga un daudzveidīga vide un mobilitāte”, vidējā termiņa prioritāte VTP3 “Mājoklis, vide un mobilitāte”, rīcības virziena RV10 “Publiskā ārtelpa”, uzdevuma U26. “Nodrošināt pilsētvides un ciemu attīstību”, rīcību R26.6. “Attīstīt Talsu  novada mazpilsētu un ciemu teritorijas”, pamatojoties uz Pašvaldību likuma 4. panta 1. daļas 2. un 5. punktu, Attīstības komitejas 2024. gada 12. novembra atzinumu, Finanšu komitejas 2024. gada 20. novembra atzinumu,

**Talsu novada pašvaldības dome nolemj:**

1. Piedalīties Biedrības “Ziemeļkurzemes biznesa asociācija” izsludinātajā atklātajā konkursā projektu iesniegumu pieņemšanas 4. kārtā Eiropas jūrlietu, zvejniecības un akvakultūras fonda (EJZAF) pasākumā “Sabiedrības virzītas vietējās attīstības stratēģiju īstenošana” (U31421) ar projektu “Publiskās infrastruktūra uzlabošana pie Kolkas tautas nama” ar kopējo summu līdz 425 070,00 EUR (četri simti divdesmit pieci tūkstoši septiņdesmit *euro*, 00 centi).
2. Nodrošināt projekta priekšfinansējumu 286 922,25 EUR (divi simti astoņdesmit seši tūkstoši deviņi simti divdesmit divi *euro*, 25 centi) apmērā un Talsu novada pašvaldības līdzfinansējumu 42 507,00 EUR (četrdesmit divi tūkstoši pieci simti septiņi *euro,* 00 centi) apmērā, ņemot aizņēmumu Valsts Kasē.

Domes priekšsēdētājs A. Āboliņš

Lībeka 20289899

[ina.libeka@talsi.lv](mailto:ina.libeka@talsi.lv)

Lēmumu nosūtīt:

1. Finanšu un grāmatvedības departamentam;
2. Attīstības plānošanas, projektu vadības un tūrisma departamentam;
3. Rojas apvienības pārvaldei.